analyse
        
         (filosofi)
Store norske leksikon,Religion og filosofi,Filosofiens fagdisipliner,Metafilosofi og metodologi
Analyse er en metode til løsning av problemer. Analyse var en viktig metode for Descartes i hans verk Discours de la Méthode (1637). Her satte han seg fore å dele opp hvert problem i så mange deler som det var mulig og som det var nødvendig for bedre å løse dem. Dette dannet så utgangspunktet for syntese.
«Filosofisk analyse» er særlig brukt i forbindelse med Russell, Moore, Wittgenstein, Carnap og Ryle. Russell mener ved filosofisk analyse å komme frem til de minste enheter virkeligheten kan sies å bestå av. Ved en form for definisjon søker Russell å dele opp virkelighetskomplekser i elementer som ikke kan oppløses videre.Også for Moore betyr analyse en form for definisjon, ikke av ting eller ord, men av begreper og meninger, for eksempel blir «bror» analysert som «mannlig søsken».Slik hensikten med analyse av virkeligheten er å komme frem til virkelighetens grunnelementer, er hensikten med analyse av begreper å komme frem til grunnbegreper. Les mer i Store norske leksikon analyse – fysikk analyse – grammatikk analyse – kjemi matematisk analyse